Atacama Cosmology Telescope

Den Atacama Cosmology Telescope ACT ass e Radioteleskop fir d'Ënnersich vum kosmesche Mikrowellenhannergrond (CMB).

Den ACT ass e 6-m-TeleskopMat engem zweeten 2 m Spigel. Béid Spigele sinn segmentéiert. an enger Héicht vu 5.148 m am Cerro Toco an der Atacama-Wüst an Nordchile. Teleskop an Instrumenter sinn ausgeluecht fir Ënnersich vun den Onreegelméissegkeete vum kosmesche Mikrowellenhannergrond a fir d'Entdeckung vu Galaxiëkéip duerch hir vum Sunjajew-Seldowitsch-Effet erreechte lokal Verännerung vum Mikrowellenhannergrond. Zesumme mat spéideren Observatioune kéint d'Entdeckung vu ville Galaxiëkéip derzou beidroen d'Strukturentwécklung am Universum an déi vun der Donkeler Energie ze verstoen.

Am Joer 2007 goung alles a Betrib. D'Haaptinstrument ass eng Bolometerkamera (Millimeter Bolometer Array Camera, MBAC) mat neiaartege supraleedende Transition Edge Sensore fir dräi Frequenze tëscht 145 GHz an 280 GHz. ACT gëtt zesumme vu 17 Institutiounen aus den USA (ënner anerem vun der Princeton Universitéit), Kanada, Mexiko, Chile, Südafrika a Groussbritannie gebaut a bedriwwen an haaptsächlech vun der National Science Foundation finanzéiert. Gebaut gouf d'Teleskop vun Dynamic Structures vu Vancouver.

Den CMB gëtt mat enger Opléisung vu milliounstel Grad vermiess an enger Wénkelopléisung am Bouminutte Beräich.

Éischt Resultater goufen 2010 publizéiertThe ACT Collaboration; Fowler; Acquaviva; Ade; Aguirre; Amiri; Appel; Barrientos et al. "The Atacama Cosmology Telescope: A Measurement of the 600< ell <8000 Cosmic Microwave Background Power Spectrum at 148 GHz", Astrophysical Journal, Band 722, 2010, S. 1148–1161 an et goufe Gravitatiounslënseneffeten observéiertThe ACT Collaboration; Das; Sherwin; Aguirre; Appel; Bond; Carvalho; Devlin et al., The Atacama Cosmology Telescope: Detection of the Power Spectrum of Gravitational Lensing, 2011 an éischt Hiweiser op Donkel Matière eleng aus dem CMBThe ACT Collaboration; Sherwin; Dunkley; Das; Appel; Bond; Carvalho; Devlin et al., The Atacama Cosmology Telescope: Evidence for Dark Energy from the CMB Alone, 2011

Änlech Ziler verfollegt och den South Pole Telescope, dat am Joer 2007 säin first light gesinn hat.
 Kuckt och 

 Literatur 
 A. Kosowsky The Atacama Cosmology Telescope, New Astron. Review, Band 47, 2003, S. 239
 Um Spaweck 
 ACT homepage

Kategorie:Astronomesch Observatoiren am Chile
Kategorie:Groussteleskopen am Radioberäich